Од „Здраво свете“ до конвексног омотача и комбинаторних игара

У оквиру предавања разматраће се примена нових наставних програма информатике у основној и средњој школи, као и корелација такмичарског програмирања и наставе математике у основним и средњим школама. У основној школи, корелација ове две дисциплине као део методике је у много већој мери присутна него у односу на средње школе. Међутим, најновији план и програм гимназијског програма, као и део старог програма за средње стручне школе, инсистира на узајамном прожимању математике и алгоритама и структура података. Али, да би се створио и развијао екосистем за корелацију, неопходно је да професори буду упознати са циљевима и исходима математике и актуелним ефикасним алгоритмима за решавање математичких проблема.

У нашем друштву препознајемо потребу за великим бројем ИТ стручњака, али је важно уочити и значај математичких знања која су неопходна за даље усавршавање будућих програмера и инжењера.

Током излагања, учесници ће присуствовати пројектовању играчког (гејмификованог) образовног система у ком путем поена, беџева, мисија и аватара се јасно интегрише сценарио компјутерске игрице са материјалом који се излаже на часу (математичка формула, алгоритам, структура података).